[[चित्र:Bombay flooded street.jpg|thumb|200 px|मुंबई महापूर]]हवामानातील बदल हा जागतिक तापवाढीमुळे होणारा सर्वात चिंताजनक परिणाम आहे. गेल्या काही वर्षात या बदलांचे स्वरूप स्पष्टपणे दिसत आहे व त्याचे परिणाम अनेक देशातील लोकांनी अनुभवले आहेत. पृथ्वीवरील हवामान हे अनेक घटकांवर अवलंबून असते. समुद्राच्या पाण्याचे तापमान हा एक महत्त्वाचा घटक आहे. या घटकामुळेच खंडाच्या एखाद्या भागात किती पाउस पडणार, कधी पडणार हे ठरते. तसेच त्या खंडाचे तापमान किती रहाणार हेदेखील ठरते. महासागरातील गरम व थंड पाण्याचे प्रवाह या तापमान घटकामुळे काम करतात. [[युरोप]]ला [[अटलांटिक महासागर]]मधील गल्फ-स्ट्रीम या प्रवाहामुळे उबदार हवामान लाभले आहे. जागतिक तापमानवाढीमुळे समुद्राच्या पाण्याचेही सरासरी तापमान वाढले आहे. पाण्याचे तापमान वाढल्याने बाष्पीभवनाचे प्रमाण वाढते, यामुळे पावसाचे प्रमाण, चक्रि वादळांची संख्या व त्यांची तीव्रता वाढलेली आहे. २००५ मध्ये अमेरिकेत आलेल्या कतरिना या चक्रिवादळाने हाहाकार माजवला. याच वर्षी [[जुलै २६]] रोजी [[मुंबई|मुंबईत]] व [[महाराष्ट्र|महाराष्ट्रात]] न: भूतो अश्या प्रकारचा पाउस पडला होता. [[युरोप]] व [[अमेरिकेची संयुक्त संस्थाने|अमेरिकेत]] देखिल पावसाचे प्रमाण वाढलेले आहे परंतु [[बर्फ]] पडण्याचे प्रमाण लाक्षणीय रित्या कमी झालेले आहे व पूर्वीप्रमाणे थंडी अनुभवायास मिळत नाही हा तेथिल लोकांचा अनुभव आहे. पावसाचे प्रमाण सगळीकडेच वाढलेले नाही. तर काही ठिकाणी लाक्षणीय रित्या कमी झालेले आहे जगातील काही भागात पावसाचे प्रमाण कमी होऊन त्या भागात दुष्काळांचे प्रमाण वाढेल. [[आफ्रिका|अफ्रिकेचा]] पश्चिम किनाऱ्यावर असे परिणाम दिसत आहे तर इशान्य भारतात देखिल पावसाचे प्रमाण कमी होण्याचे भाकित आहे तर [[थारचे वाळवंट|थारच्या वाळवंटात]] पावसाचे प्रमाण वाढेल असे भाकित आहे. थोडक्यात हवामानात बदल आपेक्षित आहेत. 

हवामानातील बदल युरोप व अमेरिकेसारख्या देशात स्पष्टपणे दिसून् येतील. [[इटली]] मध्ये [[भूमध्य समुद्रीय हवामान|मूमध्य समुद्रीय वातावरण]] आहे असेच वातावरण तापमानवाढीमुळे [[फ्रान्स]] व जर्मनीमध्ये [[पश्चिम युरोपीय हवामान]] प्रकारच्या देशात अनुभवणे शक्य आहे तर. [[टुंड्रा हवामान|टुंड्रा]] प्रकारच्या अतिथंड प्रदेशात पश्चिम युरोपीय प्रकारचे हवामान अनुभवणे शक्य आहे.[[वाळवंट|वाळवटांचीही]] व्याप्ति वाढणे हवामानातील बदलांमुळे आपेक्षित आहे. 

महासागराच्या पाण्याच्या तापमानात बदल झाल्याने महासागरातील महाप्रचंड प्रवाहांच्या दिशा बदलण्याची शक्यता आहे. जर [[महासागरीय प्रवाह|प्रवाहांची]] दिशा बदलेल की नाही? बदल्यास कशी बदलेल? हे आत्ताच भाकित करणे अवघड आहे व हे प्रवाह बदल्यास पृथ्वीवर पूर्वीप्रमाणेच महाकाय बदल होतील. त्यातील एक बदल शास्त्रज्ञ नेहेमी विचारात घेतात तो म्हणजे [[गल्फ स्ट्रिम प्रवाह]] व [[उत्तर अटलांटिक प्रवाह]]. या प्रवाहांमध्ये बदल झाल्यास युरोप व अमेरिकेचे तापमानात अचानक बदल घडून तेथे [[हिमयुग]] अवतरण्याची शक्यता आहे. या शक्यतेवर हॉलिवूडमध्ये [[द डे आफ्टर टुमॉरो]] हा चित्रपट प्रदर्शित झाला होता.

चित्रपटात
हवामानातील बदल
बाह्य दुवे
हरितगृह परिणाम